Dyrepasserne i København mødte i morges på arbejde til en stærkt ubehageligt syn. Hos tigrene fandt de en død ung mand.

- Han er blevet dræbt af tigrene. De har kastet sig over ham, og han er død, fortæller Henrik Orye, central vagtleder ved Københavns Politi, til ekstrabladet.dk.

Politiets første meldinger til ekstrabladet.dk lød på, at manden var blevet dræbt af løver, men nu forlyder det, at ZOO's tigre tog livet af ham.

De har ifølge politiet ædt dele af den unge mand, hvis nøjagtige alder endnu er ukendt, men hvor meget kan politiet endnu ikke oplyse ekstrabladet.dk om.

Der blev omkring klokken 9 afholdt ligsyn i Zoologisk Have for at fastslå dødsårsagen. Læs også:

Ung mand kvalt af tigerbid i struben

Manden er endnu ikke identificeret, ligesom de pårørende heller ikke er underrettet om ulykken.

- Om han bevidst eller ubevidst er klatret op på muren, ved vi ikke. Vi ved ikke, om han er kravlet op på muren og har mistet grebet, siger Henrik Orye til ekstrabladet.dk.

- Hvorfor skulle han kravle rundt deroppe?

Læs også: Katteekspert: For dumt til at være sandt

- Der er nogen, der synes, det er spændende at opholde sig steder, hvor de ved, de ikke må være. Det er ikke ualmindeligt, at folk kravler ind over hegnet og lister rundt derinde uden for åbningstid og kigger på dyr.

- Hvor mange dyr var der?

- Nogle stykker. Mere end en.

Ifølge TV2 News sad der tre tigre om manden, da dyrepasserne fandt ham.

- Vi undersøger sagen bredt og udelukker ikke, at der kan være tale om selvmord. Vi udelukker hverken det ene eller andet, siger Henrik Orye til ekstrabladet.dk.

Politiet modtog meldingen fra Zoologisk Have omkring klokken 7.30.

Zoologisk Have er afspærret og lukket for adgang for gæster indtil videre.

- Hvordan har dyrepasserne det?

- Mon ikke de er lidt chokerede derude, spørger Henrik Orye.

Se video med ZOO's tigre her.

Ved du noget, så giv os et tip på sms/mms 1224 (koster alm. takst) eller på mail: 1224@eb.dk

ekstrabladet.dk følger sagen...